****

**OBEC DOLNÉ MLADONICE**

Obecné zastupiteľstvo Obce Dolné Mladonice v zmysle § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 19 ods. 7 zákona NR SR č. 331/2003 Z.z. o voľbách do Európskeho parlamentu v y d á v a toto

**VŠEOBECNE ZÁVAZNÉ NARIADENIE OBCE**

**č. 1/2014**

**o vyhradení miesta a plochy na vylepovanie volebných plagátov v čase volebnej kampane a o volebnej kampani.**

Schválené uznesením č. 183/2014 na zasadnutí OZ obce Dolné Mladonice dňa 26.4.2014.

Platné od 1. mája 2014 a následné roky.

2.

**Článok 1**

Úvodné ustanovenie

Toto VZN obce upravuje postup kandidujúcich politických strán, politických hnutí a ich koalícií (ďalej len politické strany ) pri vylepovaní volebných plagátov na verejných priestranstvách v čase volebnej kampane pre voľby do Európskeho parlamentu.

**Článok 2**

Určenie a označenie plôch na verejných priestranstvách

1. Pre účely tohto VZN je verejným priestranstvom v obci najmä priestor pred kultúrnym domom a všetky verejnosti prístupné pozemky v obci okrem tých, ktoré sú vo vlastníctve fyzických a právnických osôb s výnimkou obce, alebo ku ktorým majú tieto osoby právo hospodárenia.
2. Obecné zastupiteľstvo určuje kandidujúcim politickým stranám na vylepovanie volebných plagátov v obci:

* drevenú vývesnú plochu pred budovou kultúrneho domu ( sídlo Obecného úradu),

1. Veľkosť vyhradenej plochy pre každú kandidujúcu politickú stranu určí obec na základe zásady rovnosti a na základe uplatnenej požiadavky politickej strany najmenej deň pred začatím volebnej kampane.
2. Vylepovanie volebných plagátov počas volebnej kampane mimo vyhradenej a určenej plochy sa zakazuje.

Zdôrazňuje sa zákaz vylepovať volebné plagáty na:

* kostol, kultúrny dom, dom smútku, autobusové čakárne a na obecné tabule,

**Článok 3**

Volebná kampaň

1. Časom volebnej kampane sa rozumie obdobie začínajúce 21. dňom pred začiatkom volieb a končiace 48 hodín pred začiatkom volieb.

**Článok 4**

Povinnosti kandidujúcej strany

1. Kandidujúca politická strana je povinná pred začatím volebnej kampane ( najneskôr deň vopred ) oznámiť na obecnom úrade požiadavku na určenie miesta a plochy na vylepovanie volebných plagátov.
2. Kandidujúca politická strana je povinná po uplynutí času volebnej kampane odstrániť svoje volebné plagáty z vyhradenej plochy v zmysle zákona.
3. V prípade, že kandidujúca politická strana nebude postupovať spôsobom uvedenom v ods. 2, zabezpečí odstránenie volebných plagátov obec na náklady príslušnej politickej strany.

3.

**Článok 5**

Sankcie

1. Porušenie ustanovení tohto VZN fyzickou osobou je priestupkom proti verejnému poriadku § 48 zákona č. 372/1990 Zb. o priestupkoch v znení neskorších predpisov.
2. Za porušenie ustanovení tohto VZN, ktorého sa dopustí právnická osoba alebo fyzická osoba oprávnená na podnikanie, môže obec podľa § 13, ods. 9 písm. a) zákona č. 369/1990 Zb. o obecnom zriadení v znení neskorších predpisov, uložiť pokutu do výšky 6 638 €.

**Článok 6**

Záverečné ustanovenia

1. Zmeny a doplnky tohto VZN schvaľuje Obecné zastupiteľstvo obce Dolné Mladonice.
2. Toto VZN bolo schválené Obecným zastupiteľstvom obce Dolné Mladonice dňa 26.4.201 uznesením č. 183/2014.

starosta obce

Schválené: 26.4.2014

Vyhlásené: 27.4.2014

Účinnosť: 1.5.2014